Da der mandag morgen udbrød brand i stuehuset på en gård på Tøttrupvej ved Vrå, var det med al sandsynlighed en gryde på et komfur, der var årsagen. Ilden fik fat i emhætten over komfuret og førte flammerne videre op i tagkonstruktionen, hvor ilden fik fat i taget på bygningen. I huset er der sket omfattende sod-, røg-  og vandskader, men ejerne befandt sig ikke i huset, da branden opstod. Det gjorde ejernes hund til gengæld, som beredskabet fandt død i stuen. Det oplyser indsatsleder Jesper Ludvigsen. Det er anden gang på blot en uge, at beredskabet i Hjørring bliver kaldt ud til adressen. Første gang var der ild i en bil på gårdspladsen foran stuehuset.

Opsummering:
Et komfur er sandsynligvis årsagen til at beredskabet i Hjørring for anden gang på en uge blev kaldt ud til den samme adresse.